Neuvoston direktiivi 74/408/ETY annettu 22 päivänä heinäkuuta 1974, moottoriajoneuvojen sisustusta (istuimien ja niiden kiinnityspisteiden lujuutta) koskevan jäsenvaltioiden lainsäädännön lähentämisestä



Virallinen lehti nro L 221 , 12/08/1974 s. 0001 - 0009

Suomenk. erityispainos Alue 13 Nide 4 s. 0042

Kreikank. erityispainos: Luku 13 Nide 3 s. 0003

Ruotsink. erityispainos Alue 13 Nide 4 s. 0042

Espanjank. erityispainos: Luku 13 Nide 4 s. 0015

Portugalink. erityispainos: Luku 13 Nide 4 s. 0015



NEUVOSTON DIREKTIIVI annettu 22 päivänä heinäkuuta 1974, moottoriajoneuvojen sisustusta (istuimien ja niiden kiinnityspisteiden lujuutta) koskevan jäsenvaltioiden lainsäädännön lähentämisestä (74/408/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon, sekä katsoo, että tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa sisustukseen istuimien ja niiden kiinnityspisteiden lujuuden osalta, nämä vaatimukset eroavat jäsenvaltioittain; sen vuoksi on tarpeen, että jäsenvaltiot antavat samat vaatimukset joko voimassa olevien määräystensä lisäksi tai niiden sijasta, erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(2) säädetty ETY-tyyppihyväksyntämenettely voidaan ottaa käyttöön kaikkien ajoneuvotyyppien osalta, matkustajatilaa koskevat yhteiset vaatimukset hallintalaitteiden sijoittelulle, katolle ja kattoluukulle sekä selkänojille ja istuimien takaosille säädetään 17 päivänä joulukuuta 1973 annetulla neuvoston direktiivillä N:o 74/60/ETY(3); sisävarusteita koskevista vaatimuksista, jotka liittyvät ohjausmekanismin toimintaan törmäystilanteessa, säädetään 4 päivänä kesäkuuta 1974 annetulla neuvoston direktiivillä 74/297/ETY(4); muut sisävarusteita ja erityisesti niskatukea, istuimien kiinnityspisteitä ja hallintalaitteiden sijoittelua koskevat vaatimukset annetaan myöhemmin, teknisten vaatimusten osalta on asianmukaista hyödyntää periaatteessa Yhdistyneiden Kansakuntien Euroopan talouskomission sääntöä N:o 17(5) (Yhdenmukaiset määräykset, jotka koskevat ajoneuvojen hyväksyntää istuimien ja niiden kiinnityspisteiden lujuuden osalta), joka on 20 päivänä maaliskuuta 1958 tehdyn moottoriajoneuvojen varusteiden ja osien hyväksymisehtojen yhdenmukaistamista ja hyväksymisen vastavuoroista tunnustamista koskevan sopimuksen liitteenä, ja moottoriajoneuvoja koskevan kansallisen lainsäädännön lähentäminen edellyttää, että jäsenvaltioiden yhteisten vaatimusten mukaisesti suorittamat tarkastukset tunnustetaan vastavuoroisesti; tällaisen järjestelmän kitkattoman toiminnan vuoksi jäsenvaltioiden on sovellettava vaatimuksia samasta päivästä alkaen, ON ANTANUT TÄMÄN DIREKTIIVIN: 1 artikla 1. Tässä direktiivissä "ajoneuvolla" tarkoitetaan kaikkia tieliikenteeseen tarkoitettuja, korilla varustettuja tai ilman koria olevia, vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, lukuun ottamatta kiskoilla kulkevia ajoneuvoja, maataloustraktoreita ja -koneita sekä moottorityökoneita. 2. Tätä direktiiviä ei sovelleta istuimiin, joissa on istuimen osana olevat kiinnityspisteet, eikä kokoontaitettaviin (kääntö)istuimiin tai sivulle tai taaksepäin oleviin istuimiin. 2 artikla Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää istuimien tai niiden kiinnityspisteiden lujuuteen liittyvistä syistä, jos ne vastaavat liitteen I ja II vaatimuksia M1-luokan ja liitteen III vaatimuksia M2-, M3-, N1-, N2- tai N3-luokan ajoneuvojen osalta. Ajoneuvoluokat määritellään direktiivin 70/156/ETY liitteessä I. 3 artikla Jäsenvaltio ei saa kieltää ajoneuvon rekisteröintiä tai estää ajoneuvon myyntiä, liikkeelle laskemista tai käyttöä istuimien tai niiden kiinnityspisteiden lujuuteen liittyvistä syistä, jos ne vastaavat liitteen I ja II vaatimuksia M1-luokan ja liitteen III vaatimuksia M2-, M3-, N1-, N2- tai N3-luokan ajoneuvojen osalta. 4 artikla Tyyppihyväksynnän antaneen jäsenvaltion on toteutettava tarvittavat toimenpiteet varmistaakseen, että se saa tiedon kaikista liitteessä I olevassa 2.2 kohdassa tarkoitettuja ominaisuuksia tai osia koskevista muutoksista. Jäsenvaltion toimivaltaisten viranomaisten on päätettävä, onko muutetulle ajoneuvolle suoritettava uusia testejä ja laadittava uusi seloste. Jos tällaisissa testeissä ilmenee, että tämän direktiivin vaatimuksia ei noudateta, muutosta ei saa hyväksyä. 5 artikla Tarvittavat muutokset liitteen I-IV määräysten mukauttamiseksi tekniikan kehitykseen annetaan direktiivin 70/156/ETY 13 artiklassa säädettyä menettelyä noudattaen. 6 artikla 1. Jäsenvaltioiden on ennen 1 päivää maaliskuuta 1975 annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä. Niiden on täytäntöönpantava nämä säännökset 1 päivästä lokakuuta 1975 alkaen. 2. Kun tämä direktiivi on annettu tiedoksi, jäsenvaltioiden on huolehdittava, että luonnokset niistä tässä direktiivissä tarkoitettuja kysymyksiä koskevista laeista, asetuksista ja hallinnollisista määräyksistä, jotka ne aikovat antaa, toimitetaan komissiolle riittävän ajoissa, jotta se voi esittää huomautuksensa. 7 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä heinäkuuta 1974. Neuvoston puolesta Puheenjohtaja J. SAUVAGNARGUES (1) EYVL N:o C 108, 10.12.1973, s. 75 (2) EYVL N:o L 42, 23.2.1970, s. 1 (3) EYVL N:o L 38, 11.2.1974, s. 2 (4) EYVL N:o L 165, 20.6.1974, s. 16 (5) Asiakirja ECE, Geneve Discarding a TABLE >TAULUKON PAIKKA> LIITE I(1) YLEISTÄ, MÄÄRITELMÄT, ETY-TYYPPIHYVÄKSYNNÄN HAKEMINEN, ETY-TYYPPIHYVÄKSYNTÄ, YLEISET VAATIMUKSET, TESTIT, TARKASTUS, TUOTANNON VAATIMUSTENMUKAISUUS 1 YLEISTÄ 1.1 Tässä liitteessä vahvistettuja vaatimuksia sovelletaan ainoastaan M1-luokan ajoneuvoihin. 2 MÄÄRITELMÄT Tässä direktiivissä tarkoitetaan: (2.1) 2.2 "ajoneuvotyypillä istuimien ja niiden kiinnityspisteiden osalta" moottoriajoneuvoja, jotka eivät eroa toisistaan seuraavilta olennaisilta osin: 2.2.1 istuimien rakenne, muoto, mitat ja materiaalit; 2.2.2 istuimien selkänojien säätö- ja lukitusjärjestelmien tyypit ja mitat; 2.2.3 istuimien kiinnityspisteiden ja ajoneuvon korin rungon vastaavien osien tyypit ja mitat; 2.3 "kiinnityspisteellä" järjestelmää, jolla istuinrakenne on kiinnitetty ajoneuvon koriin, mukaan lukien ajoneuvon korin rungon vastaavat osat; 2.4 "säätöjärjestelmällä" laitetta, jonka avulla istuin tai sen osa voidaan säätää istuvan henkilön ominaisuuksille sopivaksi; tämän laitteen avulla voidaan erityisesti suorittaa: 2.4.1 säätö pitkittäissuunnassa, 2.4.2 säätö pystysuunnassa, 2.4.3 kulman säätö, 2.5 "siirtojärjestelmällä" laitetta, jonka avulla istuinta tai jotakin sen osista voidaan matkustajien ajoneuvoon pääsyn helpottamiseksi siirtää kulmittain tai pitkittäissuunnassa ilman kiinteää väliasentoa; 2.6 "lukitusjärjestelmällä" laitetta, jonka avulla voidaan varmistaa, että istuin ja sen osat pysyvät käyttöasennossa; 2.7 "kokoontaitettavalla (kääntö)istuimella" istuinta, jonka selkänoja voidaan taittaa eteenpäin istuinosaa vasten ja jonka istuinosa voidaan kääntää eteenpäin lattiaan verrattuna. 3 ETY-TYYPPIHYVÄKSYNNÄN HAKEMINEN 3.1 Valmistajan tai tämän edustajan on haettava ajoneuvotyypin ETY-tyyppihyväksyntää istuimien ja niiden kiinnityspisteiden lujuuden osalta. 3.2 Hakemukseen on liitettävä seuraavat asiakirjat kolmen kappaleena sekä seuraavat tiedot: 3.2.1 ajoneuvotyypin istuimien suunnittelun, niiden kiinnityspisteiden ja niiden säätö- ja lukitusjärjestelmien osalta yksityiskohtainen kuvaus; 3.2.2 asianmukaisessa mittakaavassa tehdyt ja riittävän yksityiskohtaiset piirustukset istuimista, niiden kiinnityspisteistä ajoneuvoon sekä niiden säätö- ja lukitusjärjestelmistä. 3.3 Tutkimuslaitokselle, joka vastaa tyyppihyväksyntätestien suorittamisesta on toimitettava: 3.3.1 hyväksyttävää tyyppiä edustava ajoneuvo, 3.3.2 ylimääräinen ajoneuvon istuinsarja kiinnityspisteineen. 4 ETY-TYYPPIHYVÄKSYNTÄ (4.1) (4.2) 4.3 Liitteessä IV esitetyn mallin mukainen todistus on liitettävä ETY-tyyppihyväksyntätodistukseen. (4.4) (4.4.1) (4.4.2) (4.5) (4.6) 5 YLEISET VAATIMUKSET 5.1 Jokaiseen toimitettuun säätö- ja siirtojärjestelmään on sisällyttävä automaattisesti toimiva lukitusjärjestelmä. 5.2 Edellä 2.5 kohdassa tarkoitettu lukituksen aukaisulaite on sijoitettava istuimen ulkopuolelle oven läheisyyteen. Sen on oltava helposti myös heti kyseisen istuimen takana olevan matkustajan saatavilla. 6 TESTIT 6.1 Istuimen selkänojan ja sen lukitusjärjestelmän lujuustestit 6.1.1 Jos istuimen selkänoja on säädettävä, se on tätä testiä varten lukittava asentoon, jossa kallistus taaksepäin on mahdollisimman lähellä 25° liitteessä II olevassa 3 kohdassa tarkoitetun nuken pystysuoraan vertailulinjaan nähden, jollei valmistaja erityisesti määrää toisin. 6.1.2 Istuimen selkänojan yläosaan kohdistetaan liitteessä II olevassa 3 kohdassa tarkoitetun nuken selkää jäljittelevällä osalla pituussuunnassa ja taaksepäin voima, joka vastaa 53 mdaN kuormitusta H-pisteeseen. 6.2 Istuimen kiinnityspisteen ja lukitusjärjestelmän testi 6.2.1 Järjestelmän on kaikilla istuimilla kestettävä 6.2.2 kohdassa vahvistetut voimat. Tämä vaatimus katsotaan kuitenkin täytetyksi, jos 6.2.5 kohdassa ja tarvittaessa 6.2.6 kohdassa määritelty testi on suoritettu tyydyttävästi. 6.2.2 Koko istuimen painopisteen kautta kulkeva vaakasuora pitkittäinen voima, jonka suuruus on 20 kertaa koko istuimen paino, kohdistetaan istuimen kehykseen. Kaksi testiä suoritetaan samalle istuimelle käyttämällä kerran eteenpäin suuntautuvaa ja kerran taaksepäin suuntautuvaa voimaa. Jos istuimeen kuuluu erillisiä osia, jotka on kaikki kiinnitetty kehykseen, testit suoritetaan kullekin osalle edellä esitetyllä tavalla. Jos istuimeen kuuluu osia, jotka on osittain kiinnitetty ajoneuvon korin runkoon ja joiden jotkin osat tukevat toisiaan, testit on suoritettava samanaikaisesti kohdistamalla kunkin tällaisen osan painopisteeseen kyseistä osaa erikseen vastaava voima. 6.2.3 Edellä 6.2.1 kohdassa määrättyä testiä varten istuimen selkänojan ja istuintyynyn välistä kiinnitystä voidaan vahvistaa, edellyttäen että vahvistavat osat kiinnitetään istuimen selkänojan kehykseen sen pisteen korkeudelta, johon kuormitus kohdistetaan, ja tyynyn kehyksen etumaiseen pisteeseen. 6.2.4 Edellä 6.2.2 kohdassa vahvistettujen edellytysten voidaan katsoa täyttyvän, jos istuimen kehyksen sivuttaisiin kuormituspisteisiin kohdistetaan painopisteen tasoisesti kaksi voimaa, joista kumpikin on suuruudeltaan puolet vahvistetusta voimasta. 6.2.5 Istuin on testattava: 6.2.5.1 asennossa, jossa istuja on etummaisessa asennossa, sijoittamalla tyyny korkeimpaan etuasentoon silloin, kun kuormitus suuntautuu eteenpäin, ja 6.2.5.2 asennossa, jossa istuja on takimmaisessa asennossa, sijoittamalla tyyny korkeimpaan taka-asentoon silloin, kun kuormitus suuntautuu taaksepäin. 6.2.6 Jos lukitusjärjestelmä on rakenteeltaan selvästi sellainen, että muissa kuin 6.2.5.1 ja 6.2.5.2 kohdassa määritellyistä istuimen asennoissa kuormituksen jakautuminen lukitusjärjestelmään ja istuimen kiinnityspisteisiin olisi epäsuotuisampi kuin mainituissa kohdissa tarkoitettu, testit on toistettava istuimen tässä asennossa. 6.3 Lukitusjärjestelmien lujuustestit kitkavoiman suhteen 6.3.1 Kun istuinrakenteeseen kohdistetaan eteenpäin suuntautuva ja taaksepäin suuntautuva 20 g:n vaakatasoinen pitkittäinen kiihtyvyys, lukitusjärjestelmässä ei saa näkyä aukeamisen merkkejä. 6.3.2 Edellä 6.3.1 kohdassa vahvistetun dynaamisen testin asemesta voidaan hyväksyä lukitusjärjestelmän kaikkien osien kitkavaikutuksen laskenta. Tällaisessa laskemisessa ei oteta huomioon kitkavoimia. 6.4 Vastaavat testausmenetelmät voidaan hyväksyä, jos 6.1, 6.2 ja 6.3 kohdassa tarkoitetut tulokset voidaan saavuttaa kokonaisuudessaan korvaavan testin avulla tai laskemalla korvaavan testin tuloksista. Jos käytetään muuta kuin 6.1, 6.2 ja 6.3 kohdassa määrättyä menetelmää, vastaavuudesta on esitettävä näyttö. 7 TARKASTUS 7.1 Edellä 6.1 ja 6.2 kohdassa määrättyjen testien aikana istuimen kehyksessä tai istuimen kiinnityspisteissä, säätö- ja siirtojärjestelmissä tai niiden lukituslaitteissa ei saa näkyä merkkejä niiden pettämisestä. Säätö- ja siirtojärjestelmien ja niiden lukituslaitteiden ei kuitenkaan vaadita olevan käyttökunnossa näiden testien jälkeen. Edellä 2.5 kohdassa tarkoitettu säätöjärjestelmä on kuitenkin voitava avata testin jälkeen. (8) 9 TUOTANNON VAATIMUSTENMUKAISUUS (9.1) 9.2 Hyväksytyn tyypinmukaisuuden tarkastamiseksi sarjatuotetuilla ajoneuvoilla on suoritettava riittävä määrä satunnaisesti valittuja tarkastuksia. 9.3 Pääsääntöisesti tarkastusten on rajoituttava mittojen mittauksiin. Tarvittaessa ajoneuvoille tai istuimille on kuitenkin suoritettava 6 kohdan vaatimuksia vastaavat testit. (10) (11) (1) Tämän liitteen I teksti on olennaisilta osin yhdenmukainen Yhdistyneiden Kansakuntien Euroopan talouskomission säännön N:o 17 kanssa; erityisesti kohtien alajaottelut ovat samat. Jos säännön N:o 17 jollakin kohdalla ei ole vastinetta tässä liitteessä, kohdan numero annetaan suluissa. LIITE II MENETTELY H-PISTEEN JA ISTUIMEN SELKÄNOJAN TODELLISEN KULMAN MÄÄRITTÄMISEKSI, R- JA H-PISTEIDEN SUHTEELLISEN SIJAINNIN MÄÄRITTÄMISEKSI SEKÄ SELKÄNOJAN SUUNNITTELUKULMAN JA TODELLISEN KULMAN VÄLISEN SUHTEEN MÄÄRITTÄMISEKSI 0 YLEISTÄ Tämän liitteen vaatimuksia sovelletaan ainoastaan M1-luokan ajoneuvoihin. 1 MÄÄRITELMÄT 1.1 H-piste: ks. direktiivin 74/60/ETY liitteessä IV oleva 1.1 kohta. 1.2 R-piste: ks. direktiivin 74/60/ETY liitteessä IV oleva 1.2 kohta. 1.3 "Selkänojan kulmalla" tarkoitetaan selkänojan kallistusta pystysuoraan nähden. 1.4 "Selkänojan todellisella kulmalla" tarkoitetaan H-pisteen kautta kulkevan pystysuoran ja 3 kohdassa kuvatun ihmiskehoa kuvaavan nuken rintaosan vertailulinjan välistä kulmaa. 1.5 "Selkänojan suunnittelukulmalla" tarkoitetaan valmistajan määrittelemää kulmaa: 1.5.1 joka määrittää selkänojan kulman ajoneuvon valmistajan kullekin istuimelle tarkoittamassa alimmassa ja takimmaisessa tavanomaisessa ajo- tai käyttöasennossa; 1.5.2 jonka pystysuora ja rintaosan vertailulinja muodostuvat R-pisteeseen; ja 1.5.3 joka teoriassa vastaa selkänojan todellista kulmaa. 2 H-PISTEIDEN MÄÄRITTÄMINEN Ks. direktiivin 74/60/ETY liitteessä IV oleva 2 kohta. 3 NUKEN KUVAUS Ks. direktiivin 74/60/ETY liitteessä IV oleva 3 kohta. 4 NUKEN ASETTAMINEN Ks. direktiivin 74/60/ETY liitteessä IV oleva 4 kohta. 5 TULOKSET 5.1 Kun nukke on asetettu 4 kohdassa tarkoitetulla tavalla, kyseisen ajoneuvon istuimen H-pisteenä pidetään nuken H-pistettä. 5.2 Kunkin H-pisteen ja selkänojan todellisen kulman koordinaatit on mitattava mahdollisimman tarkasti. Sama pätee matkustajatilalle määrättyihin koordinaatteihin. Sen jälkeen näiden pisteiden sijainti pystysuoralla pitkittäistasolla piirretään käyränä, josta ilmenee myös mitattu selkänojan todellinen kulma. 6 R- JA H-PISTEIDEN SUHTEELLISEN SIJAINNIN SEKÄ SELKÄNOJAN SUUNNITTELUKULMAN JA SELKÄNOJAN TODELLISEN KULMAN TARKASTAMINEN 6.1 Edellä 5.2. kohdan mukaisesti H-pistettä ja selkänojan todellista kulmaa varten suoritettujen mittausten tuloksia on verrattava R-pisteen koordinaatteihin ja ajoneuvon valmistajan ilmoittamaan selkänojan suunnittelukulmaan. 6.2 R- ja H-pisteiden suhteellisen sijainnin sekä selkänojan suunnittelukulman ja selkänojan todellisen kulman välisen suhteen voidaan katsoa olevan hyväksyttävä kyseiselle istuinpaikalle, jos H-piste, määriteltynä koordinaattiensa mukaan, sijaitsee pitkittäisen suorakulmion sisällä, jonka vaakasuorat ja pystysuorat sivut ovat 30 mm ja 20 mm pitkät, ja jonka lävistäjät leikkaavat R-pisteessä, ja jos selkänojan todellinen kulma on 3°:een sisällä selkänojan suunnittelukulmasta. Jos nämä ehdot täyttyvät, testissä on käytettävä R-pistettä ja selkänojan suunnittelukulmaa, ja koenukke on tarvittaessa sijoitettava siten, että H-piste yhtyy R-pisteeseen ja selkänojan todellinen kulma on sama kuin selkänojan suunnittelukulma. 6.3 Jos H-piste tai selkänojan todellinen kulma ei täytä 6.2 kohdassa vahvistettuja vaatimuksia, H-piste ja selkänojan todellinen kulma on määritettävä vielä kahdesti (kaikkiaan kolme kertaa). Jos tulokset kahdella kerralla kolmesta täyttävät vaatimukset, testi on katsottava hyväksytyksi. 6.4 Ellei ainakin kahdella kerralla kolmesta saada vaatimuksia täyttäviä tuloksia, testin tulosta ei katsota hyväksyttäväksi. 6.5 Jos 6.3 kohdassa tarkoitettu tilanne ilmenee, tai jos vertailua ei voida suorittaa, koska ajoneuvon valmistaja ei ole toimittanut tietoja R-pisteen sijainnista tai selkänojan suunnittelukulmasta, voidaan käyttää kolmen testin tulosten keskiarvoja, jolloin niitä voidaan soveltaa kaikissa tapauksissa, kun tässä direktiivissä viitataan R-pisteeseen tai selkänojan suunnittelukulmaan. 6.6 Kun määritetään sarjatuotannossa olevan ajoneuvon R- ja H-pisteiden suhteellinen sijainti sekä selkänojan suunnittelukulman ja selkänojan todellisen kulman välinen yhteys, on 6.2 kohdassa määritelty suorakulmio korvattava neliöllä, jonka sivu on 50 mm pitkä. LIITE III YLEISTÄ, YLEISET VAATIMUKSET 1 YLEISTÄ 1.1 Tämän liitteen vaatimuksia sovelletaan M2-, M3-, N1-, N2-, tai N3-luokan ajoneuvoihin. 2 YLEISET VAATIMUKSET 2.1 Istuimet ja istuimien selkänojat on kiinnitettävä lujasti ajoneuvoon. 2.2 Liukuvat istuimet ja penkki-istuimet on voitava lukita automaattisesti kaikkiin tarkoitettuihin asentoihin. 2.3 Istuimien säädettävät selkänojat on voitava lukita kaikkiin tarkoitettuihin asentoihin. 2.4 Kaikki istuimet, jotka voidaan kääntää eteenpäin tai joissa on kokoontaitettavat selkänojat, on voitava lukita automaattisesti tavanomaiseen asentoon. LIITE IV MALLI >VIITTAUS KAAVIOON> >VIITTAUS KAAVIOON>